open-index/open-wikipedia-markdown huggingface dataset:
Трка околу Полска 2012

**Трка околу Полска 2012** било 69. издание на велосипедската етапна трка Трка околу Полска. Започнала на 10 јули во Карпач и завршила на 16 јули во Краков, по седум етапи. Таа ќе биде 19. трка од сезоната на Светската турнеја.

Трката била освоена од возачот на  Морено Мозер, кој освоил жолтата маичка по освојувањето на претпоследната етапа и го одржал водството на трката до нејзиниот крај; исто така победил и на воведната етапа, прва негова победа на ниво на Светската турнеја. Разликата помеѓу победникот и второпласираниот Михал Квјатковски од  – највисоко пласиран полски возач - била пет секунди, и возачот на  Серхио Енао го довршил подиумот, единаесет секунди зад Квјатковски и шеснаесет зад Мозер.

Во другите пласмани на трка, возачот на  Томаш Марчињски го освоил планинскиот пласман, возачот на  Бен Свифт ја освоил белата маичка за бодовниот пласман, откако освоил две етапи на трката, и Адријан Курек од  го освоил пласманот за средни спринтови, втора година по ред. Поради нивните две етапни победи, екипата  завршила на чело на екипниот пласман.

## Распоред

Целокупната трка била одржана во Полска.

## Екипи

Бидејќи Трката околу Полска е настан од Светската турнеја на UCI, сите осумнаесет UCI ProTeam екипи биле поканети автоматски и се обврзани да испратат екипа. Заедно со Тим Полска БГЗ – полската национална екипа - шест други екипи биле повикани со дополнителни покани на трката и со тоа се создала главната група од 25 екипи.

Дваесет и петте екипи кои се натпреварувале на трката биле:

## Етапи
### Етапа 1

;10 јули 2012 — Карпач до Јелења Гура, 179,5 км

### Етапа 2

;11 јули 2012 — Валбжих до Ополе, 239,4 км

### Етапа 3

;12 јули 2012 — Кенѕержин-Кожле до Ќешин, 201,7 км

### Етапа 4

;13 јули 2012 — Бенѕин до Катовице, 127,8 км

### Етапа 5

;14 јули 2012 — Рабка-Здруј до Закопане, 163,1 км

### Етапа 6

;15 јули 2012 — Буковина до Буковина Татржањска, 191,8 км

### Етапа 7

;16 јули 2012 — Краков до Краков, 131,4 км

## Пласмани

## Наводи

## Надворешни врски

* 

Трка околу Полска
Категорија:Трка околу Полска
Трка околу Полска
CSS селектори

CSS-селектори се збир од правила кои помагаат во одбирањето на одреден елемент или ознака во некој HTML-документ.

## Список на CSS 2.1 селектори

## Наводи

## Надворешни врски
* Одредби на CSS 2.1

Категорија:Означувачки јазици
Категорија:Веб дизајн
Уснена согласка

**Уснени согласки** (**лабијали**) Се согласки каде вршителот на гласовната творба е една или двете усни. Тука се изземени јазичноуснените согласки, каде врвот на јазикот оди кон задната страна на горната усна и затоа се сметаат за преднојазични (коронални). Двете (во голема мера) најстапени усни согласки се двоуснените (се создават со обете усни) и усненозабните (се создаваат со долната усна и горните заби). Обата бида се присутни во македонскиот гласовен систем. Други усни согласки се забноуснените (се изговараат со горната усна и долните заби), кои се обратен случај од усненозабните.

Во македонскиот јазик усни се гласовите б, п, м, в и ф, од кои избувните [б], [п] и [м] се двоусни, а струјните [в] и [ф] се усненозабни.

Заоблувањето на усните (лабијализација) е честа одлика на споредната творба од приближен тип. Англиското  е звучна лабијализирана венечна приближна согласка, која е многу почеста од чисто уснената приближна согласка. Во кавкаските јазици, лабијализираните среднојазични согласки како /kʷ/ и /qʷ/ се мошне застапени.

Меѓутоа, многу малку јазици прават разлика чисто помеѓу двоусни и усненозабни согласки, и фонемите најчесто се опишуваат како „усни“, што се смета за доволно точна определница. Еден јазик што прави таква разлика е еве, каде обата вида на струјни согласки се посебни, иако усненозабните се изговараат со поголема творбена сила.

## Отсуство на усни согласки
Додека највеќето јазици користат чисто усни фонеми, постојат неколку што ги немаат. Такви примери се тлингитскиот, ејачкиот (обата од семејството на-дене), вичитскиот (кадоанско семејство) и сите ирокески јазици освен черокискиот. Во сите нив усните согласки се присутни во заемки од англискиот.

## Поврзано
* Двоуснена согласка
* Усненозабна согласка
* Јазичноуснена согласка

## Наводи

*

Категорија:Согласки
Согласки
Преднојазична согласка

**Преднојазични согласки** (**коронални**) се согласки што се создаваат со свитливиот преден дел на јазикот. Само преднојазичните согласки можат да се поделат на врвнојазични (апикални), рамнојазични (ламинални), засводени (јазикот е збран) и подјазични (субапикална), како и неколку поретки ориентации, бидејќи само предниот дел на јазикот има способност за такви спретни движења. Преднонепчените согласки имаат и друга димензија - „зажлебеност“, со која се создаваат шушкави согласки заедно со горенаведените ориентации. Во арапската и малтешката филологија, т.н. „сончеви букви“ означуваат преднојазични согласки.

Во македонскиот јазик преднојазични се гласовите **[[з]]**, **[[с]]**, **[[ж]]**, **[[ш]]**, **[[н]]**, **[[д]]**, **[[т]]**, **[[л]]** и **[[р]]** (погл. примерите подолу).

Во австралиските јазици, педнојазичните се спротивни на крајните (периферни) согласки.

## Места на  творба
Местата на творба на преднојазичните согласки се: горните заби кај забните согласки, горното непце (забниот венец) кај венечните согласки, веднаш зад тоа се образуваат разните задновенечени согласки (засводена преднонепчено-венечна, рамнојазична задновенечна согласка и врвнојазична свиена согласка), вистинските свиени согласки (каде јазикот е збран до тврдото непце) и јазичноуснените согласки, каде јазикот ја допира горната усна.

## Поврзано
* Врвнојазична согласка
* Рамнојазична согласка
* Среднојазична согласка
* Подјазична согласка
* Место на творба

## Наводи

*

Категорија:Согласки
Ергатив

**Ергативот** е еден од граматичките падежи кој се користи за означување на подметот на преоден глагол во ергативно-апсолутни јазици.

## Особености
Во вакви јазици, ергативот е најчесто означен, а апсолутивот не е означен. Според новите истражувања од ова поле, се тврди дека ергативот го означува вршителот на дејството на глаголот .

Во гренландскиот јазик ергативот се користи да се означи подметот на преодните глаголи и поседувачите на именките.

Несперскиот јазик има троен номинален падежен систем со ергатив (*-nim*) и акузатив (*-ne*), плус апсолут, кој не е означен, за непреодни подмети: *hipáayna qíiwn* ‘стариот човек пристигна’; *hipáayna wewúkiye* ‘еленот пристигна’; *wewúkiyene péexne qíiwnim* ‘стариот човек видел елен’.

Шапатинскиот јазик има ергатив (означен со наставката *-nɨm*) кој е лимитиран за преодни конструкции само кога директниот предмет е во прво или второ лице: *iwapáatayaaš łmámanɨm* ‘старата жена ми помогна’; *paanáy iwapáataya łmáma* ‘старата жена му/ѝ помогна' (директен); *páwapaataya łmámayin* ‘старата жена му/ѝ помогна’ (спротивно).

Покрај овие јазици, ергативот постои и во грузискиот, чеченскиот, кавкаските јазици, мајанските јазици, михе-зокеанските јазици, вагиманскиот јазик, австралиските староседелски јазици, баскискиот јазик, бурушаскиот јазик, хиндискиот јазик, јагнопскиот јазик и тибетскиот јазик.

## Наводи

* Woolford, Ellen. "Lexical Case, Inherent Case, and Argument Structure". Feb 2005.

## Поврзано
* Список на падежи
* Апсолутив
* Ергативно-апсолутни јазици

Категорија:Падежи
Категорија:Зборови што ги нема во ТРМЈ
Брзозборки

**Брзозборките** се зборовни конструкции тешки за изговор, се изговараат брзо и при брзиот изговор се прават грешки кои предизвикуваат весело расположение. Во македонската литература брзозборки пишувале Васил Куноски, Рајко Јовчевски, Киро Донев и др.

## Опис
Брзозборката е необичен фолклорен жанр која претставува своевидна игра на зборови. Брзозборките се градат со поврзување на зборови кои се тешки за изговор и слични по својата звучност, често врз принципот на алитерацијата. Тематската страна на брзозборките не е важна, зашто тие служат за забава, за натревари во брз изговор или практично вежбање за брзо зборување. Оттука, во нив преовладува духовитоста. Од друга страна, брзозборките се многу поетични и ритмички убаво скроени. Денес, брзозборките повеќе му припаѓаат на детскиот фолклор.

## Примери
мини|Германска брзозборка на поштенска картичка
* Бел петел бела пепел прета.
* Џеб, џепче, џепчиња без денарчиња.
* Едно дрво јаворово преку поле Лазорово.
* Лош кантар црн катран мереше.
* Во дол бол има вол.
* Дрзок дрвар в дрма дрва врзал.
* Ситна роса ситно трева росеше
* Страчка каша варила од јачмен и просо, а пак ќосот во ќошот си го чепкал носот.
* Петре плети плот, да помине поп, да растуре плот, да ни дојде гос.
* Кантар тргат катран.

## Поврзано
Алитерација

## Наводи

Категорија:Книжевност
Категорија:Македонски јазик
Категорија:Фолклор
Центар за водени спортови (Лондон)

**Центарот за водени спортови** (англиски: London Aquatics Centre) е повеќенаменска спортска арена која се наоѓа во Лондон, Обединетото Кралство. Арената е наменета за натпреварувањата во водени спортови, и е изградена за потребите на Летните олимписки игри 2012. Се наоѓа во Олимпискиот парк во источен Лондон, непосредно до Ватерполо арената и спроти Олимпискиот стадион.

Во центарот се наоѓаат два олимписки базени со должина од 50 метри, од кои едниот се користи на пливачките натпреварувања, а другиот за подготовка на спортистите, и базен со должина од 25 метри наменет за скокови во вода. Сместивоста на арената изнесува 17.500 места, за време на Олимписките игри, додека пак после игрите сместивоста е намалена на 2.500 места. Во арената ќе се одржуваат натпреварите во пливање, скокови во вода, синхронизирано пливање, и пливачкиот дел од современиот петобој.

## Особености

Проектот за арената го изработила добитникот на Прицкеровата награда за архитектура, Заха Хадид уште во 2004, и се одликува со карактеристична архитектура со закривен покрив. Изградбата на обејктот започнала во јули 2008, а завршила во јули 2011. Објектот е висок 45 метри, долг 160 метри и широк 80 метри.

Целокупната структура се заснова на само два потпорни столба, едниот на северниот дел, а другиот на јужниот дел од објектот. Челичната конструкција на покривот е тешка 3.200 тони и е изработена од алуминиумски плочи. Површината на покривот изнесува 1.042 м². Уникатната кула со 6 скокалници над малиот базен за скокови во вода е изградена од 462 тони бетон, додека пак таванот е изграден од 30.000 парчиња црвено градежно дрво. Во сите три базени има околу 10.000 литри вода.

Сместивоста на арената изнесува 17.500 места, но по Олимписките игри две трибини се отстранети, и со тоа сместивоста е намалена на 2.500 места, со можност за додавање на уште 1000 места за големи настани.

## Поврзано
* Летни олимписки игри 2012
* Олимписки парк (Лондон)

## Наводи

## Надворешни врски
* Официјална презентација на мрежното место на ЛОИ 2012.

Категорија:Спортски зданија во Лондон
Категорија:Спортски зданија на Летните олимписки игри 2012
Радио Студио 54 Нетворк

**Радио Студио 54 Нетворк** e радио канал од Локри, Италија. Радиото емитува програма од 6 јуни 1985.

## Историја
Радио-станицата била создадена во Локри од страна на Пјетро Парета и Франческо Масара и уште две дурги лица на 6 јуни 1985 година. Слоганот на радио-станицата, кој гласи „Il bello della musica è che quando ti colpisce non senti dolore“, всушност претставува италијански превод на познатиот цитат од Боб Марли, „Едно добро нешто за музиката е тоа што те погодува и не чувствуваш болка“ ().

Меѓу директните преноси коишто се емитуваат на радиото се и бројни регионални и национални концерти, како и збиднувања од фестивалот Санремо.

## Моментен тим
180п|мини|десно|„Ангели“ на радиото
* *Луциано Процопио*
* *Росселла Лафацѐ'
* *Ензо ДиКиера*
* *Марика Торцивиа*
* *Деметрио Малгерѝ*
* *Францо Сицилиано*
* *Паоло Сиа*
* *Мара Рекикѝ''

## Наводи

## Надворешни врски
* Официјалното мрежно место

Категорија:Радиостаници во Италија
Пикеризам

**Пикеризам** е сексуална потреба за пенетрација на кожата на други луѓе. Сериозноста на повредите може да доведе и до смрт. Пикеризам е парафилија и форма на садизам.

## Поврзано
* Анреј Чикатило
* Jack The Ripper

Категорија:Сексуалност
Босанска арабица

**Босанската арабица** () е верзија на персоарапското писмо која се користела за запишување на босанскиот јазик. Оваа азбука се користела во периодот од 15 до 19 век. Пред Првата светска војна имало неуспешни обиди за присвојување на арабицата како трето писмо за босанскиот јазик, покрај кирилицата и латиницата. Последната книга печатена на арабица била во 1941 година.

Еден од најстарите текстови напишани на арабица е љубовна песна именувана како „Хрватска песна“ (*Chirvat-türkisi*). Песната била напишана во 1588 г. од извесен Мехмед од Босна. Овој ракопис е во музејот во Виена. Покрај книжевноста, арабицата се користела во верските училишта, администрацијата, но сепак во помал обем одошто другите писма.

Арабицата се заснова на персоарапското писмо користено во Отоманското Царство со дополнителни букви кои претставувале босански гласови кои ги немало во арапскиот. Последната модификација на писмото било направено од Мехмед Џемалудин Чаушевиќ кон крајот на 19 век.

Првата книга отпечатена на аребица со ISBN и CIP по 72 години е „Епохе фонетске мисли код Арапа и аребица“, објавена во април 2013 г. во Белград (автор: Алдин еф. Мустафовиќ, издавач: Велики Црлени (Дарко Бабиќ)). Оваа книга е дополнување на стандардизација на аребица кој се потпира на Чаушевиќ верзија, и е исто така учебник за високото образование.

## Писмо

Пример:
: = *Molimo se tebi, Bože* (Ти се молиме тебе, Боже)

## Наводи

* *Enciklopedija leksikografskog zavoda*, entry: *Arabica*. Jugoslavenski leksikografski zavod, Zagreb, 1966

## Поврзано
*Хрватска азбука
*Српска азбука
*Босанска азбука
*Белоруска арабица

## Надворешни врски
* Пример за арабица 

Категорија:Босански јазик
Категорија:Азбуки со арапска основа
Белоруска арабица

мини|исправено=1.35|Книга на белоруска арабица, 1750-1800&nbsp;г.

**Белоруската [[арабица]]** е верзија на арапското писмо која се користела за запишување на белорускиот јазик. Арабицата се користела во 16 и најверојатно XV век. Азбуката имала 28 графеми, вклучувајќи и дополнителни букви кои се вовеле специјално за запишување на некои карактеристични белоруски гласови. Ова писмо било користено од Татарите-Липки кои биле доселени во Белорусија. Во периодот од XIV до XVI век Татарите започнале да го користат старобелорускиот јазик наместо својот татарски. 
## Карактеристични белоруски букви

* За гласовите  (ж),  (ч) и  (п), кои ги нема во арапското писмо, биле воведени следниве графеми:



* за гласовите  (дз) и  (ц) биле воведени следните букви:

 и 

* гласовите   (ў) и  (в) биле претставени од ист симбол:



## Согласки

Бидејќи се запишувале само согласките, нема еквиваленти за самогласките.

### Лигатура

### Примерен текст
Подолу е даден примерен текст — Член 1 од Универзалната декларација за човековите права.

## Поврзано
* Белоруски јазик
* Белоруска азбука
* Босанска арабица

## Наводи

## Литература
* Д-р Я. Станкевіч. Беларускія мусульмане і беларуская літаратура арабскім пісьмом. [Адбітка з гадавіка Беларускага Навуковага Таварыства, кн. I.] – Вільня : Друкарня Я. Левіна, 1933 ; Менск : Беларускае коопэрацыйна-выдавецкае таварыства ″Адраджэньне″, 1991 [факсімільн.]. – 3-е выд.

## Надворешни врски
* Белоруски текстови на арабица  на pravapis.org

Категорија:Белоруски јазик
Категорија:Азбуки со арапска основа
Микрограм

**Микрограм** (**µг**, **мкг**; меѓународно: **µg**, **mcg**) — единица за маса еднаква на милионити дел (1/1.000.000) од грамот (1 × 10−6) или 1/1000 од милиграм. Ова е една од најмалите единици за маса (и тежина) што се користи во макроскопски размери. Симболот „µg“ е утврден во Меѓународниот систем на мерни единици и често се применува во научната литература, но организациите како Заедничката комисија (JCAHO) од САД препорачуваат да не се користи во болници бидејќи рачно напишан, симболот µ наликува на m, што може да доведе до илјадакратно предозирање. Наместо тоа, се препорачува кратенката мкг (**mcg**).

## Поврзано
* Милиграм
* Микрометар

## Наводи

Категорија:Изведени SI-единици
Категорија:Единици за маса
Лимонада

мини|десно|Продавач на лимонада во Битола, 1913 година.
**Лимонадата** е вкусен освежителен пијалак направен од лимон , вода и шеќер.

## Подготовка
За да направите една чаша лимонада од 0,2 литри потребно ви е :
*1 лимон
*околу 2 лажички шеќер 
*вода

**Исцедете** го лимонот потоа додадете го неговиот „сок“ во чашата , додатете околу 2 лажички шеќер , наполнете ја чашата со вода и измешајте.

Категорија:Безалкохолни пијалаци
Фонетика и фонологија на белорускиот јазик

**Фонетскиот и фонолошки систем на [[белорускиот јазик]]** е составен од најмалку 44 фонеми, од кои  5 се самогласки и 39 согласки.

## Особености
Како дел од источнословенските јазици, белорускиот се разликува од останатите сродни јазици по:

* таканареченото „акање“ () – односно изговорот на неакцентирани  и  како јасна отворена предна незаоблена . Руското  се појавува по . Сепак нема јасна разлика во јотираните , ,  и .
* таканареченото „ѕекање“ () – изговорот на староисточнословенското  како .
* таканареченото „цекање“ () – изговорот на староисточнословенското  како .
* силна палатизација на  и .
* посталвеоларните согласки се сите тврди.
*  се зацврстил и преминал во .
*  и  се сметаат за полусамогласки.

## Самогласки

Гласот  не се смета за посебен, туку за алофон на  кој се сретнува по непалатизирани согласки.

## Согласки
Согласките во белорускиот се:

## Белешки


## Наводи

* 
* 
* 
*

## Поврзано
* Белоруски јазик
* Белоруска граматика

Категорија:Белоруски јазик
Белоруска
Белоруска
Парохии во Јамајка

мини|десно|400п|Парохиите во Јамајка означени со бројки
**[[Јамајка]]** е **[[административна поделба|административно]]** поделена на **14 [[парохија (административна единица)|парохии]]** (), во три грофовии (**), кои денес немаат административно значење. Секоја парохија излегува на море.

## Список

;Белешка: Парохиите Кингстон и Сент Ендру се воедно обединети во управно здружение. Градфот Кингстон се протега во обете парохии.

## Поврзано
* Географија на Јамајка

## Наводи

## Надворешни врски

* Точен опис на парохиите во Јамајка 


Категорија:Административна поделба на Јамајка
Категорија:Првостепени административни единици на земјите
Категорија:Списоци на административни единици на земјите
Гиза

**Гиза** е третиот по големина град во Египет. Градот е населен со 2,681,863 жители.


Категорија:Метрополитенски области во Египет
Категорија:Населени места основани во 7 век
Парохии во Свети Винцент и Гренадини

**Парохиите во [[Свети Винцент и Гренадини]]** се првостепените административни единици во државата. Свети Винцент и Гренадини се поделени на шест парохии.

## Парохии

Островите Гренадини сочинуваат една парохија.

## Поврзано
* Свети Винцент и Гренадини
* Кингстаун

## Надворешни врски
* Парохии во Свети Винцент и Гренадини

*
Категорија:Првостепени административни единици на земјите
Категорија:Списоци на административни единици на земјите
Парохии во Свети Кристофер и Невис

**Парохиите во [[Свети Кристофер и Невис]]** се првостепените административни единици во државата. Свети Кристофер и Невис се поделени на 14 парохии, од кои девет се на Свети Кристофер и пет на Невис.

## Парохии

## Поврзано
*Свети Кристофер и Невис
* Бастер

*
Четврти во Света Луција

**Четвртите во [[Света Луција]]** се првостепените административни единици во државата. Света Луција е поделена на 10 четврти. Одделот за статистика на Св. Луција користи нешто поразлична поделба на државата.

## Четврти
мини|270п|Карта на четвртите во Света Луција.

## Поврзано
* Географија на Света Луција

## Наводи

## Надворешни врски
* Оддел за статистика на Св. Луција
* Градско население на Св. Луција
* Четвртите во Св. Луција


Света Луција
Сент Џонс (појаснување)

**Сент Џонс** () може да се однесува на:

* Сент Џонс (Антигва и Барбуда) - главен град на државата
* Сент Џонс (Канада) - град во Канада
Административна поделба на Антигва и Барбуда

**Административната поделба на [[Антигва и Барбуда]]** е поим со кој се опфатени административните единици од кои е составена државата. Државата е поделена на шест парохии (само на островот Антигва) и две зависни области, Барбуда и Редонда. Иако Редонда и Барбуда се нарекуваат зависни области, тие се интегрален дел од државата и се основна административна поделба. Името е само титулатрно.

## Парохии и зависни области

## Поврзано
*Антигва и Барбуда
* Сент Џонс

## Надворешни врски
* Податоци за површината на парохиите и зависните области 

Категорија:Административна поделба на Антигва и Барбуда
Парохии во Доминика

**Парохиите во [[Доминика]]** се првостепените административни единици во државата. Оваа островска држава е поделена на десет парохии.

## Парохии

## Поврзано
*Доминика
* Розо

Категорија:Парохии во Доминика
Категорија:Првостепени административни единици на земјите
Категорија:Списоци на административни единици на земјите
Диво месо (појаснување)

**Диво месо** може да се однесува на:
* Диво месо, драма од Горан Стефановски 
* Диво месо, филм од Горан Стефановски
Пајтон (програмски јазик)

**Пајтон** — често користен програмски јазик за општа употреба, создаден од Гуидо ван Росум од Python software foundation во 1991. Претстаавува толкуван програмски јазик, дизајниран со филозофија и принципи кои се фокусирани на чист код и едноставна синтакса. Концизноста на јазикот дозволува концепти и алгоритми многу брзо да се претворат во код, и основата на јазикот дозволува проекти од мал и голем размер.

Пајтон е карактеризиран со динамички систем на типови, автоматски менаџмент на меморија и дозволува различни парадигми, како објектно-ориентирано програмирање, функционално програмирање, процедурално програмирање, и др. Има голема сеопфатна стандардна библиотека.

Интерпретери за Пајтон постојат за многу оперативни системи, што му овозможува на овој програмски јазик да работи на различни системи. CPython e референтната имплементација (стандардната имплементација од која потекнуваат и други променети варијанти), напишана во C и објавена како слободен софтвер. Оваа имплементација е одржувана од непрофитната организација Python Software Foundation.

## Пример
Ова е изворен код напишан во Пајтон кој на стандардниот излез ќе испечати „Здраво, свету!“:


```python
print("Здраво, свету!")
```
Изразување на циклуси, рекурзивни програми и решавање на сложени дискретни проблеми е многу едноставно. Пример на изворен код кој ќе ги испише сите пермутации од втор ред на множеството {A, B,C}:
```python3
import itertools # стандардна библиотека за итерација

mnozestvo = {'A', 'B', 'C'}
permutacii = itertools.permutations(mnozestvo, 2)
print(list(permutacii))
```
Како резултат ќе се добие низа од торки: *[('A', 'C'), ('A', 'B'), ('C', 'A'), ('C', 'B'), ('B', 'A'), ('B', 'C')].*

## Име
Името на овој програмски јазик потекнува од телевизиската серија Монти Пајтон, и честа појава е користење на имиња на ликови или цитати од серијата во примери и прирачници за програмирање со Пајтон. Исто така, официјалната документација на овој јазик содржи анегдоти од Монти Пајтон. 

Претставката *„py-“* често се користи во имиња на проекти кои се поврзани со овој програмски јазик. Примери се библиотеки и апликации како pygame (библиотека за правење игри), PyQt (Пајтон адаптер за Qt), PyGTK (Пајтон адаптер за GTK).

## Надворешни врски
* Официјално мрежно место

Категорија:Програмски јазици
Категорија:Холандски пронајдоци
NGC 501

**NGC 501** — елиптична галаксија во соѕвездието Риби, заведена во Новиот општ каталог на длабоконебесни тела.

Објектот бил предмет и на други истражувања, па освен како NGC 501 се споменува и како CGCG 502-62, NPM1G +33.0044         .

## Откривање
Објектот е откриен на 28 октомври 1856 година од страна на Вилијам Парсонс, со помош на рефлекторски телескоп, чијашто леќа имала пречник од 72&nbsp;см.

## Податоци
### Податоци од набљудување
Според морфолошката класификација на галаксиите, NGC 501 е од видот E0. Видливиот сјај со голо око изнесува 14,5 *m*, а оној во рамките на интервалот од минималната до максималната честота 15,5 *m*, додека површинскиот сјај изнесува 13,1 *m*/лм2. NGC 501 има привидни димензии од 0,5' х 0,5'.

### Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 23 м 22,4 с, а неговата деклинација, односно висината на лакот на тој агол, + 33° 26' 1".

## Други поделби
Проучување на NGC 501 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5082. Во рамките на атласот на длабокото небо, Уранометрија 2000.00, објектот припаѓа на групата означена со бројот 91; додека во Каталогот на основни ѕвезди (GSC) е групиран под бројот 2296. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 30.

## Поврзано

* Список на NGC објекти (501-1000);
* Нов општ каталог;
* Риби (соѕвездие).

## Наводи

## Користена литература
* Sulentic, Jack W., and William G. Tifft, "The Revised New General Catalogue of Nonstellar Astronomical Objects (RNGC)". Tucson, Arizona:University of Arizona Press, 1973. (4016,0)

## Надворешни врски
* Прегледувач на длабокото небо — NGC 501
* Поправени информации за NGC 501
* NGC 501 — VizieR.
* NGC 501 — Вонгалактичка база на податоци на НАСА

Категорија:Објекти од Новиот општ каталог
Категорија:Риби (соѕвездие)
Категорија:Астрономски тела откриени во 1856 година
Категорија:Елиптични галаксии
Приближна согласка

**Приближни самогласки** (**апроксиманти**) се гласови каде говорните органи се приближуваат еден до друг, но не доволно блиску или без достатна творбена прецизност за да се создаде бурен воздушен тек. Затоа приближните согласки заземаат место помеѓу струјните (кои прават бурен тек) и самогласките (кои не прават бурен тек). Во оваа класа на гласови спаѓаат страничните приближни согласки како  (л), нестраничните како  (англиско *r*) и полусамогласките како  (ј) и  (англиско *w*).

Во македонскиот јазик, приближни се гласовите: ј, л и љ. Првиот е полусамогласка, а другите се странични.

## Средни приближни согласки

*двоуснена приближна согласка  ( ⟨⟩)
*усненозабна приближна согласка 
*забна приближна согласка  ( ⟨⟩)
*венечна приближна согласка 
*свиена приближна согласка  (согласно )
*преднонепчена приближна согласка  (мак. **ј**, согласно )
*заднонепчена приближна согласка  (согласно )
*ресична приближна согласка  ( ⟨⟩)
*голтничка приближна согласка  (согласно ;  ⟨⟩)
*надгласилна приближна согласка  ( ⟨⟩)

## Странични приближни согласки
Кај страничните приближни согласки, средиштето на јазикот наполно се допира до горниот ѕид на устата. Меѓутоа, карактеристично место за овие согласки се страните на јазикот, кои доаѓаат само до забите.

*венечна странична приближна согласка  (мак. **л**)
*свиена странична приближна согласка 
*преднонепчена странична приближна согласка  (мак. **љ**)
*заднонепчена странична приближна согласка 
*веларизирана венечна странична приближна согласка 

## Сложени приближни согласки со свои симболи во МФА

*лабијализирана заднонепчена приближна согласка  (согласно )
*лабијализирана преднонепчена приближна согласка  (согласно )

## Безвучни приближни согласки
Безвучните приближни согласки ретко се разликуваат од безвучните струјни согласки. Еве некои од нив:

*безвучна венечна странична приближна согласка 
*безвучна преднонепчена приближна согласка 
*безвучна лабијализирана преднонепчена приближна согласка  или 
*безвучна лабијализирана заднонепчена приближна согласка  или 
*безвучна гласилна приближна согласка 
*безвучна носна гласилна приближна согласка 

## Поврзано
* Полусамогласка
* Начин на творба

## Наводи

* 
*
*

Категорија:Согласки
Стандардизација на белорускиот јазик

**Стандардизацијата на [[белорускиот јазик]]** бил процес со кој се засновале правописните, граматичките и лексичките норми на јазикот. **Белоруската правописна реформа од 1933** година е стандардот кој и денес се користи во Белорусија. Луѓето кои се поддржувачи на стариот правопис тарашкевица тврдат дека белоруската реформа од 1933 година била под силна русификација.

## Стар правопис

## Разлики меѓу стариот и новиот правопис
Разликите меѓу стариот и новиот правопис се:

#промена во почетните букви на асимилативо омекнување: „песня“, „свет“, наместо „песьня“, „сьвет“.
#мекиот знак не се пишува меѓу двојни согласки: „каханне“, наместо „каханьне“.
#честичката „не“ и предлогот „без“ се пишуваат непроменето, без разлика на промената на изговорот: „не быў“, наместо „ня быў“; „без мамы’“ наместо „бяз мамы“.
#позајмени зборови се регулирани: т.н. акање е зачувано во сите случаи освен во мала група од околу 10 зборови, средноевропското „l“ се предава како мек и употреба на зборовни завршетоци „-ый, -iй“, на пример „алюміній“ наместо „алюміні“.
#правописот на личните имиња е регулиран па така наместо изведени разговорни имиња се користат канонски православни. Така на пример се користи името Юрый наместо Юрка, Юры, Юра или Юрась.
#завршетоците на „-а“ и „-у“ во генитивот се регулирани како „-а“ во рускиот, не како „-у“ како што е во некои дијалекти. Одреден е и правописот на дативот и предлошкиот падеж.

## Наводи
* ''Two Standard Languages within Belarusian: a Case of Bi-cultural Conflict'' by Ihar Klimaŭ (Belarusian State University of Culture and Arts) - École normale supérieure, 25 March 2006

## Поврзано
* Белоруски јазик
* Тарашкевица
* Белорусија

Категорија:Белоруски јазик
Белорусизација

**Белорусизација** () била политика за унапредување на статусот на белорускиот јазик и промоција на Белорусите во рамките на владата на Белоруската ССР и Белоруската комунистичка партија. Оваа политика била поддржана од белоруската влада во 1920-тите години.

Заедно со украинизацијата во Украинската ССР и останати помали слични процеси, во СССР била спроведена коренизацијата, обид на Комунистичката партија на СССР да се стекне со поддршка од неруското население преку обратен процес на русификацијата која била активна за време на Царска Русија.

## План за белорусизација

Официјалната политика за белорусизација била започната во 1924 година од Централниот извршен комитет на Белоруската ССР. Комитетот основал комисија чија задача било да:

* воведување на белорускиот јазик во институциите на Белоруската ССР и Црвената армија.
* промовирање на Белорусите и нивни воведување во водечките позиции на Комунистичката партија на Белорусија, Владата на Белорусија и трговската унија.
* организирање образовни институции на белоруски јазик, развивање на белоруската книжевност и сл.

Првичниот план било за период од три години да се воведе белорускиот јазик.

## Резултати од белорусизацијата
* до 1927, 80% од граѓаните на Белоруската ССР течно зборувале белоруски.
* до 1928, во 80% од училиштата во Белорусија белорускиот бил воведен како наставен јазик.

## Крај на белорусизацијата
Со подемот на Сталинизмот во 1930-те години се вратил процесот на русификација на целото население на СССР. Сите процеси за културно заживување на народите во СССР биле згаснати, сè до 1990-те.

## Наводи
* Нарысы гісторыі Беларусі. Ч. 2. — Мн., 1995. С. 119-123 
* Запруднік Я. Беларусь на гістарычных скрыжаваннях. Минск, 1996. С. 93-94

Категорија:Белоруски јазик
Категорија:Историја на Белорусија
Категорија:Јазична политика
Категорија:Културна асимилација
Фетхи Окјар

**Али Фетхи Окјар** (29 април 1880 - 7 мај 1943) — турски политичар и дипломат.

## Ран живот и образование
Роден е во 1880 г. во Прилеп, во черкеско семејство. Во 1898 година се запишaл на Воената академија во Солун, каде што во 1900 година го завршува образованието со чин – пешадиски поручник.

## Воена кариера
Во 1904 година унапреден е во чин капетан и распореден е во командата на 3-та армија во Солун, а во 1908 година, со чин мајор е назначен за командант на Жандармериската школа во Солун.

Во 1909 година станува воен аташе во Франција, сè до 1911 година, кога ја презема командата на генералштабот во Скадар.

Истата година, во месец октомври, заедно со Енвер Паша и со Кемал Ататурк учествува во одбраната на Триполи во Италијанско-Турската војна. Во 1912 година избран е за пратеник на Битолскиот вилает во Турскиот парламент. Во 1913 година ја врши должноста амбасадор во Софија. Истата година се приклучува кон политичката партија „Комитет за обединување и прогрес“ и избран е за генерален секретар.

## Политичка кариера
лево|мини|Ататурк, Окјар, и неговата ќерка Нермин, 13 август 1930
Во 1923 година станува претседател на Собранието, а во периодот од 1924-1925 година бил премиер на турската влада. Во 1930 бил вршител на должноста амбасадор во Франција, кога на барање на Кемал Ататурк учествува во формирањето на Либералната демократска партија (Serbest Cumhuriyet Fırkası).

Починал на 7 мај 1943 година во Истанбул.

Категорија:Луѓе од Прилеп
Категорија:Питомци на Отоманската воена академија
Категорија:Питомци на Отоманскиот воен колеџ
Категорија:Починати во Истанбул
Категорија:Родени во 1880 година
Категорија:Починати во 1943 година
Кристоф Керн

**Кристоф Керн** (; р.  во Висембур, Долна Рајна) — поранешен француски професионален друмски велосипедист, кој професионално настапувал од 2003 до 2014 година.

## Достигнувања

;1999
: 3.  Светско друмско првенство под 19 години
;2002
: 1. Лиеж-Бастон-Лиеж под 23 години
;2003
: 1. ГП Риди Денен
;2004
: 1. Етапа 1 Тур де л’Авенир
;2010
: 1. 20п Пласман турски убавини Трка околу Турција
;2011
: 1. 20п Национално хронометарско првенство
: 1. Етапа 5 Критериум ду Дофине

## Наводи

## Надворешни врски

*  
* 
* 

Категорија:Родени во 1981 година
Категорија:Живи луѓе
Категорија:Луѓе од Висембур
Категорија:Француски велосипедисти
Давиде Малакарне

**Давиде Малакарне** (; р.  во Фелтре) — италијански професионален друмски велосипедист, кој вози за професионалната континентална екипа .

Во август 2014 година, Тим Астана објавил дека потпишале со Малакарне за сезоната 2015, додека генералниот менаџер на екипата Александар Винокуров нагласил дека негова улога ќе биде да биде помошник на Фабио Ару.

## Достигнувања

;2010
: 1. Етапа 5 Волта а Каталуња
;2011
: 1. 20п Планински пласман Тирено-Адријатико
;2013
: 7. Брабант Пејл
: 9. Ле Букл ду Суд Ардеш
;2016
: 1. Етапа 2 (ТТТ) Вуелта а Бургос

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1987 година
Категорија:Живи луѓе
Категорија:Луѓе од Фелтре
Категорија:Велокрос велосипедисти
Категорија:Италијански велосипедисти
Јукија Араширо

**Јукија Араширо** (; р.  во Ишигаки, Окинава) — јапонски  професионален друмски велосипедист, кој вози за UCI World Tour екипата .

## Кариера

Во 2005 година станал национален хронометарски и друмски првак под 23 години. Исто така станал националн друмски првак во 2007 и 2013.

Во 2009 година бил избран од неговата екипа да вози на Тур де Франс. Заедно со Фумијуки Бепу, тој бил првиот Јапонец, кој ја завршил трката. (Кисо Кавамуро и Даисуке Иманака започнале, но не ја завршиле трката претходно.) Со завршувањето на Џиро д’Италиа 2010, тој станал првиот Јапонец, кој завршил две големи трки. Го завршил неговиот трет Тур де Франс во 2012 на 84. место - највисок пласман за Јапонец дотогаш — и ја освоил наградата за најборбен возач на етапата 4.

Учествувал на друмската трка за мажи на Летните олимписки игри 2012 и завршил на 48. место. Неколку недели по Олимпијадата, станал првиот Јапонец кој освоил трка категоризирана како *HC* од UCI, Тур ду Лимузен. Настапувајќи на Вуелта а Еспања 2015, станал првиот Јапонец кој ги завршил трите големи трки.

Завршил на 27. место на олимписката друмска трка.

## Достигнувања

;2005
: 1. Национално хронометарско првенство под 23 години
: 1. Национално друмско првенство под 23 години
;2006
: 2. Етапа 1 Трка околу Јапонија
: 3. Краен пласман Тур ду Лимузен
: 3. Краен пласман Тур де Окинава
;2007
: 2. Етапа 4 Тур де Бретањ
: 1. 20п Национално друмско првенство
: 2. Тур ду Јура
: 2. Краен пласман Вуелта Сиклиста а Леон
: 3. Краен пласман и етапна победа Тур де Хокаидо
: 3. Краен пласман Тур де Окинава
;2008
: 3. Азиско велосипедско хронометарско првенство
: 1. Етапа 2 и 3. краен пласман Тур де Кумано
: 1. Етапа 2 и 3. краен пласман Тур ду Лимусен
: 1. Краен пласман и две етапни победи Тур де Окинава
;2009
: 5. Етапа 2 Тур де Франс (129. краен пласман)
;2010
: 3. Етапа 5 Џиро д’Италија (93. краен пласман)
: 1. Критериум Килан
: 9. Светско друмско првенство UCI
: 5. Париз-Тур
;2011
: 1. Азиско велосипедско друмско првенство
: 2. Национално друмско првенство
;2012
: 1. Краен пласман Тур ду Лимузен
: 20п Награда за борбеност на етапа 4 Тур де Франс
;2013
: 1. 20п Национално друмско првенство
: 2. Краен пласман Тур ду Лимузен
;2014
: 10. Амстел Голд Рејс
;2015
: 3. Јапонски куп
: 5. Париз-Камемберт
;2016
: 1. Етапа 7 Трка околу Јапонија
: 2. Азиско друмско првенство
: 20п Награда за борбеност на етапа 6 на Тур де Франс
: 9. Јапонски куп
;2017
: 3. Хонгконг Циклотон
;2018
: Азиско друмско првенство
::1. 15п Екипен хронометар
::5. Друмска трка
: 1. 20п Краен пласман Тур де Тајван
;2019
: Национални првенства
::2. Друмска трка
::7. Хронометар

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Јапонски велосипедисти
Категорија:Родени во 1984 година
Категорија:Живи луѓе
Категорија:Велосипедисти на Тур де Франс
Категорија:Велосипедисти на Летните олимписки игри 2012
Категорија:Велосипедисти на Летните олимписки игри 2016
Категорија:Олимписки велосипедисти на Јапонија
Категорија:Велосипедисти на Летните олимписки игри 2020
Тринити Палмето Поинт

**Тринити Палмето Поинт** е една од 14 парохии во Свети Кристофер и Невис. Парохијата се наоѓа на островот Свети Кристофер. Според големината, оваа парохија е на шестото место во државата. Административен центар на парохијата е Палмето Поинт.

## Населени места
**Административен центар** - Палмето Поинт

**Села**:
*Бојдс - најголемо село
*Кемпс
*Челенџерс
*Конпипс
*Хамингбрд
*Матинглеј
*Стоун Форт
*Вест Фарм

## Поврзано
* Свети Кристофер и Невис
* Парохии во Свети Кристофер и Невис
* Свети Кристофер

Категорија:Парохии во Свети Кристофер и Невис
ФК Галатасарај

**Галатасарај** е професионален турски фудбалски клуб од Истанбул.

Галатасарај има 22 титули од Турската супер лига. Основни бои на клубот се црвена и жолта, а нивниот стадион се вика Turk Telekom Arena (52,652).

Менаџер на клубот е Терим Фатих, а претседател Мустафа Џенгиз.

*Мулти клубови: Галатасарај кошарка, Галатасарај ракомет, Галатасарај тенис, Галатасарај ватерполо, Галатасарај одбојка, Галатасарај атлетика итн.*

## Титули - поголеми лиги и купови
;Уефа Супер куп - прво место:
*2000

;Уефа Лига на шампиони - полуфинале:
*1988-1989

;Уефа Лига на шампиони - четвртфинале:

**Сезони:**
*1962-1963
*1969-1970
*1993-1994
*2000-2001

;Уефа Европа лига:
*1999-2000

;Куп на уефа четвртфинале:
*1991-1992

;Супер лига победници:
*Сезони: 1961–1962, 1962–1963, 1968–1969, 1970–1971, 1971–1972, 1972–1973, 1986–1987, 1987–1988, 1992–1993, 1993–1994, 1996–1997, 1997–1998, 1998–1999, 1999–2000, 2001–2002, 2005–2006, 2007–2008, 2011–2012, 2012/2013, 2014/2015, 2017/2018, 2018/2019, 2022/23, 2023/24, 2024/25

;Супер лига второ мест:
*Сезони: 1959, 1960–1961, 1965–1966, 1974–1975, 1978–1979, 1985–1986, 1990–1991, 2000–2001, 2002–2003

;Куп на Турција:
*1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005

*Второ место:*
*1969, 1980, 1994, 1995, 1998

;Супер куп:
*1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015

*Второ место:*
*1971, 1973, 1976, 1985, 1994, 1998, 2006, 2014

## Наводи

## Надворешни врски
* Официјално мрежно место

Категорија:Фудбалски клубови од Турција
Категорија:ФК Галатасарај
Сент Ен Сенди Поинт

**Сент Ен Сенди Поинт** е една од 14 парохии во Свети Кристофер и Невис. Оваа парохија е најмала по големина на Свети Кристофер и зазема површина од само 13&nbsp;км2. Парохијата се наоѓа на островот Свети Кристофер и административен центар е Сенди Поинт Таун.

## Населени места
Административен центар на парохијата е Сенди Поинт Таун, кој е втор по големина град во државата со 3.000 жители. Градот се наоѓа во јужниот дел од парохискиот брег. Покрај него, во парохијата има уште три населби, кои може да се сметаат за квартови на Сенди Поинт:

*Фиг Три 
*Ла Вале 
*Сер Џилис Естејт

## Поврзано
* Свети Кристофер и Невис
* Парохии во Свети Кристофер и Невис
* Свети Кристофер

Категорија:Парохии во Свети Кристофер и Невис
Бурсаспор

**Фудбалскиот Клуб Бурсаспор** () е турски професионален фудбалски клуб од градот Бурса формиран во 1963 година. Клубот има повеќе прекари од кои најпознати се *зелено-белите* и *зелените крокодили*. Боите на клубот се зелена и бела. Во домашни рамки, клубот ја освоил Турската Супер лига во сезоната 2009-10 со што станал само вториот клуб од Мала Азија на кој му успеало тоа, и петти клуб кој ја освоил Турската Суперлига. Клубот исто така го освоил и Турскиот Куп во 1986 година.

Во сезоната 2009-10, ФК Бурсаспор ја освоил Турската Суперлига за првпат во својата историја со 75 бодови, еден помалце од второпласираниот Фенербахче. ФК Бурсаспор станал вториот клуб надвор од Истанбул што ја освоил Турската Супер лига, придружувајќи му се на ФК Трабзонспор кој ја освоил својата прва титула во 1976. Пред да ја освои титулата, Бурсаспор никогаш не бил пласиран во првите три на табелата. Клубот станал четвртиот турски фудбалски клуб кој отворил своја телевизија посветена на клубот. Во групната фаза од Лигата на Шампионите 2010/11 клубот играл во Ц групата заедно со Манчестер Јунајтед, Валенсија и Глазгов Ренџерс. На натпреварот против Глазгов Ренџерс, клубот одлучил играчите да не го носат првиот дрес, бидејќи нивниот дрес наликувал на дресот на најголемиот соперник на Глазгов Ренџерс, Селтик.

Бурсаспор, своите домашни натпревари ги игра на стадионот Бурса Ататурк кој е изграден во 1979 година.

## Успеси
* **[[Турска Супер лига]]:**
** *Шампион (1):* 2009/10
* **[[Фудбалски куп на Турција|Куп на Турција]]:**
** *Освојувач (1):*  1986/87
** *Финалист (4):* 1970/71, 1973/74, 1991/92, 2011/12
* **[[Суперкуп на Турција]]:**
** *Финалист (2):* 1986, 2010

## Наводи

## Надворешни врски
* Официјално мрежно место   
* Официјална продавница 
* Официјален семрежен ТВ-канал 
* Официјално семрежно списание  
* Навивачи на Бурсаспор  

Категорија:Фудбалски клубови од Турција
Ланваирпулгвингилгогерихверндробуландисилиогогогох

**Ланваирпулгвингилгогерихверндробуландисилиогогогох** (велшки јазик: *Llanfairpwllgwyngyllgogerychwyrndrobwllllantysiliogogogoch*}} **) —  село кое се наоѓа во Англси, Велс. Селото се наоѓа на северниот брег на протокот Менај, во близина на градот Бангор. Во селото постои железничка станица и мало пристаниште.

Населението на селото е 3040 жители според податоците од пописот од 2001 година, од кои 76% зборуваат велшки течно; најголем процент од говорниците биле во возрасната група од 10-14 години, каде што 97,1% говореле на велшки јазик. До времето на Пописот во 2011 година населението се зголемило на 3.107, од кои 70,62% биле во можност да зборуваат велшки. Населеното место е шесто најголемо населено место на островот по население.

Долгата форма на името била измислена за промотивни цели во 1860-тите години. Дотогаш селото се нарекувало Ланвајрпулгуингил (*Llanfairpwllgwyngyll*, или во превод „*Црква на Света Дева Марија во котлината (Педи) кај белиот лешник*“). Блиску до него се наоѓало Лантисилио Гогогох (*Llantysilio Gogogoch*, „*Црква на Свети Тисилио на црвената пештера*“), а меѓу нив Хуарн Дробул (*Chwyrn drobwll* „*Брз вител*“). Од поврзувањето на трите имиња, исто така се формира и денешното име.

Англискиот превод на името наведено на мрежната страница на селото е: *Saint Mary's Church in the hollow of the white hazel near a rapid whirlpool and the Church of Saint Tysilio of the red cave*. Во близок македонски первод: „Црквата на Света Дева Марија во котлината (Педи) кај белиот лешник околу брзиот вител и црквата на Свети Тисилио на црвената пештера“. Англискиот правопис на слогови од плочата на железничката станица е *Llan-vire-pooll-guin-gill-go-ger-u-queern-drob-ooll-llandus-ilio-gogo-goch* кој се пренесува како Ланваирпулгвингилгогерихверндробуландисилиогогогох.

Со 58 карактери тоа е најдолгото име на населено место во Европа и второто најдолго официјално име на едно место во светот. Дури и денес, туристите не пропуштат да го сликаат името на селото во станицата.

## Поврзано
* Велс

## Наводи

## Надворешни врски

* [Village website, listed in the 2002 '' [Guinness Book of Records]'' as the world's longest valid Internet domain name]
*
*  Explanation of village name
* Flickr photos
* Photos of Llanfair PG and surrounding area on geograph

Категорија:Велс
__ИНДЕКС__
Маратонска патека на Летните олимписки игри 2012

**Маратонската патека на Летните олимписки игри** во Лондон, претставува маршута на која ќе се нтпреваруваат маратонците во машка и женска конкуренција на Летните олимписки игри 2012. Должината на маршутата изнесува 42,195 км, и е составена од еден мал круг од 3,571 км и три големи круга со должина од 12,875 км во согласност со Меѓународната асоцијација на атлетски федерации.

Сегашниот изглед на маршутата бил потврден во октомври 2010 година. Стартот на маратонската патека е на улицата Мол. Патеката поминува покрај некои од најголемите знаменитости на Лондон како: Плоштадот Трафалгар, Обелискот на Клеопатра, Катедралата Свети Павле, Лондонската Кула, Биг Бен, Викториниот споменик пред Бакингемската палата и други.

Официјалното мерење на патеката било извршено на 13 јуни 2012 година од страна на Меѓународната асоцијација на атлетски федерации.

## Наводи

## Надворешни врски
* "London Olympic Games 2012 Marathon Route" - од официјалното мрежно место на ЛОИ 2012.

## Знаменитости покрај патеката

Податотека:victoria.memorial.london.arp.jpg|Викторинскиот споменик
File:Trafalgar Square looking towards Westminster Palace.JPG|Плоштадот Трафалгар
Податотека:St Paul's Cathedral, London, England - Jan 2010.jpg|Катедралата Свети павле
Податотека:Big Ben and London Eye.jpg|Биг Бен и Лондонското Око


Категорија:Спортски зданија на Летните олимписки игри 2012
Џеф Бек

**Џефри Арнолд „Џеф“ Бек** ( - ) — англиски рок гитарист. Тој е еден од трите познати гитаристи кои свиреле во „The Yardbirds“, заедно со Ерик Клептон и Џими Пејџ. Бек ги формирал бендовите „The Jeff Beck Group“ и „Beck, Bogert & Appice“.

Најголемиот дел од издадените снимки на Бек се инструментални, фокусирајќи се на иновативен звук кој се протега помеѓу жанровите блуз рок, хеви метал, џез фузија, електроника и други. Бек снимил и два хит албуми (во 1975 и 1976) како соло акти, но не успеал да ја задржи славата на високо ниво како неговите соработници од „The Yardbirds“. Тој се појавува во албуми на Мик Џегер, Кејт Буш, Роџер Вотерс, Донован, Стиви Вондер, Лес Пол, Зучеро, Синди Лупер, Брајан Меј и „ZZ Top“. Во 1988 снимил кратка сцена во филмот Близнаци.

Во листата „100 најдобри гитаристи на сите времиња“ на магазинот „Роулинг Стоун“ е рангиран на петтата позиција, а магазинот го опишал како „еден од највлијателните водечки гитаристи во рок-музиката“. Шест пати освоил греми наградата за најдобра рок инструментална изведба и еднаш греми наградата за најдобра поп инструментална изведба. Во куќата на Славните на Рокенролот бил примен двапати: првиот како член на групата „The Yardbirds“ во 1992 и вториот како соло изведувач во 2005.

## Наводи

Категорија:Англиски блуз гитаристи
Категорија:Англиски рок-гитаристи
Категорија:Англиски текстописци
Категорија:Добитници на Греми
Категорија:Блуз-рок-музичари
Категорија:Англиски гитаристи
Пети Бојд

**Патриција Ени „Пети“ Бојд** (родена на 17 март 1944) е англиски модел, фотограф и автор. Нејзината модна кариера ја започнала во 1962 и работела во Лондон, Њујорк и Париз за Мери Квант и други. Била фотографирана од Дејвид Бејли и Теренс Донован. Исто така, се има појавено на насловната на магазинот „Vogue“.

Таа е поранешна жена на Џорџ Харисон и Ерик Клептон. Бојд тврди дека таа е инспирацијата на Харисон за песните „Something“, „I Need You“, „For You Blue“ и „Isn't It a Pity“, како и за песните „Layla“, „Wonderful Tonight“ и „Bell Bottom Blues“ на Клептон.

За време на нејзините љубовни врски со Харисон и Клептон, Пети одржала изложба во „San Francisco Art Exchange“ на 14 февруари 2005, насловена како „Низ окото на една муза“. Изложбата се проширила во светски рамки вклучувајќи ги Даблин, Сиднеј, Торонто, Москва, Лондон и низ цел САД. Автобиографијата на Бојд, „Прекрасна денес: Џорџ Харисон, Ерик Клептон и јас“ била објавена во Англија на 23 август 2007 (во САД е објавена како „Прекрасна вечерва“).

## Наводи

Категорија:Англиски женски модели
Категорија:Ерик Клептон
Категорија:Живи луѓе